**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2018 M. VASARIO 21 D. SPRENDIMO NR.T2-30 „DĖL KLASIŲ IR MOKINIŲ skaičiaus SAVIVALDYBĖS bendrojo ugdymo mokyklose 2018–2019 mokslo metams NUSTATYMO“ pakeitimo“ PROJEKTO**

**1. Projekto rengimą paskatinusios priežastys.**

Šis sprendimo projektas parengtas todėl, kad savivaldybės bendrojo ugdymo mokyklose (toliau – savivaldybės mokyklos) pasikeitė klasių ir mokinių skaičius, nustatytas Klaipėdos miesto savivaldybės tarybos 2018 m. vasario 21 d. sprendimu Nr. T2-30 2018–2019 mokslo metams.

**2. Parengto projekto tikslai ir uždaviniai.**

Sprendimo projekto tikslas – užtikrinti, kad 2018–2019 mokslo metams nustatytas klasių skaičius savivaldybės mokyklose ir didžiausias mokymosi vietų jose skaičius atitiktų realią situaciją.

Uždavinys – pakeisti Klaipėdos miesto savivaldybės tarybos 2018 m. vasario 21 d. sprendimą Nr. T2-30 „Dėl klasių ir mokinių skaičiaus savivaldybės bendrojo ugdymo mokyklose 2018–2019 mokslo metams nustatymo“.

**3. Kaip šiuo metu yra teisiškai reglamentuojami projekte aptarti klausimai.**

Šiuo metu savivaldybės mokyklos klases naujiems mokslo metams formuoja, vadovaudamosios Klaipėdos miesto savivaldybės tarybos 2018 m. vasario 21 d. sprendimu Nr. T2-30 „Dėl klasių ir mokinių skaičiaus savivaldybės bendrojo ugdymo mokyklose 2018–2019 mokslo metams nustatymo“, kuriuo buvo planuota suformuoti 776 klases.

Klasių komplektavimo situacija pasikeitė, todėl, vadovaujantis Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo, patvirtinto Lietuvos Respublikos švietimo ir mokslo ministro 2004 m. birželio 25 d. įsakymu Nr. ISAK-1019, 3 punktu, klasių ir mokinių skaičiai turi būti patikslinti.

**4. Kokios numatomos naujos teisinio reglamentavimo nuostatos ir kokių rezultatų laukiama.**

Šiuo sprendimo projektu 2018–2019 mokslo metams savivaldybės mokyklose iš viso nustatomos 771 klasės: po vieną klasę mažiau nei planuota formuos „Pajūrio“ progimnazija, „Aukuro“ gimnazija, Jaunimo mokykla, dviem klasėmis mažiau – Baltijos gimnazija. Lyginant su praėjusias mokslo metais nuo 2018 m. rugsėjo 1 d. savivaldybės mokyklose iš viso bus komplektuojama 9 klasėmis daugiau.

Patvirtinus šį sprendimo projektą savivaldybės mokyklose komplektuojamų klasių skaičius ir didžiausias mokymosi vietų skaičius jose atitiks realią situaciją bei bus užtikrintas visų pageidaujančiųjų mokytis 2018–2019 mokslo metais poreikis.

Planuojama, kad nuo 2018 m. rugsėjo 1 d. Klaipėdos miesto mokyklose (savivaldybės ir nevalstybinėse) iš viso mokysis apie 19500 mokinių, t. y. apie 500 mokinių daugiau nei 2017–2018 m. m. Pirmosiose klasėse, kaip ir praėjusiais mokslo metais, mokysis apie 1970 mokinių. Tikslūs mokinių skaičiais bus žinomi, kai savivaldybės ir nevalstybinėse mokyklos užpildys Mokinių registro ataskaitas.

**5. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Neigiamų pasekmių nenustatyta.

**6. Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.**

Šiam sprendimui įgyvendinti kitų teisės aktų nereikia.

**7. Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.**

Šiam sprendimui įgyvendinti papildomų lėšų nereikia.

**8. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Sprendimo projektą vertino Klaipėdos miesto savivaldybės administracijos specialistai ir mokyklų vadovai (į siūlymus atsižvelgta).

**9. Sprendimo projekto autorius ar autorių grupė, sprendimo projekto iniciatoriai.**

Sprendimo projektą parengė Klaipėdos miesto savivaldybės administracijos Ugdymo ir kultūros departamento Švietimo skyriaus vyriausioji specialistė Audronė Andrašūnienė. Projektą inicijavo savivaldybės mokyklų vadovai.

**10. Kiti reikalingi pagrindimai ir paaiškinimai.**

Nėra.

PRIDEDAMA.

1. Teisės akto, nurodyto sprendimo projekto įžangoje, išrašas, 1 lapas.
2. Klaipėdos miesto savivaldybės tarybos 2018 m. vasario 21 d. sprendimo Nr. T2-30 „Dėl klasių ir mokinių skaičiaus savivaldybės bendrojo ugdymo mokyklose 2018–2019 mokslo metams nustatymo“ priedo lyginamasis variantas, 8 lapai.

Švietimo skyriaus vedėja Laima Prižgintienė